**Årsberetning sesongen 2023 for Øvre Rendal skytterlag**

Styret har i år bestått av Tore Hornseth - leder, Torbjørn Halvorsen - nestleder, Tove Døsen -kasserer, Rolf Arne Motrøen - styremedlem og Edgar Sørberg - ungdomsleder. Det er avholdt 3 ordinære styremøter. Vi har behandlet lagets økonomi, terminliste for åpne og interne stevner, arbeidsplan for laget og ungdomsutvalget herunder også dugnad samt deltagelse og gjennomføring av Tronfjellcup og andre stevner.

ØRSKL ved Frank og Tore har deltatt på møter vedrørende Tronfjellcup, hvor Frank har vært leder og sekretær, (se omtale senere i årsberetningen).

ØRSKL var representert ved Stig Magne Finstad og Tore Hornseth på ombudsmøte for 2022 i Narjordet.

Lagets medlemstall for klasseførte skyttere pr 1. okt 2023 er på 67 stk. For første gang har medlemskontingenten blitt sendt ut sentralt fra DFS, de har også stått for purringer etc.

Dette har fungert meget tilfredsstillende på alle måter

Det ble i år et overskudd på kr 19 089,- for driftsåret 2023, dette er et bra resultat for et lite lag, med ikke altfor stor aktivitet. Økonomi er sak på hvert styremøte, så vi har alltid oversikt over dette. Tove står for den daglige drifta, mens Jørn H fører regnskapet. Dette fungerer utmerket og de gjør en veldig god jobb.

Det er utført vanlig vår dugnad med oppsetting og klargjøring av skiver samt noe vårarbeid.

Det er også blitt lagt opp nye kabler mellom skytterhus og standplasser for overføring av dataverdier. I forbindelse med Tronfjellcup utførte vi en større gjennomgang av alt fra skiver monitorer til datamaskiner etc.

Det er også blitt avholdt den vanlige høstdugnaden, med nedtagning av skiver, rydding av standplasser og klargjøring av 15 m (inklusive husvask i skytterhallen).

Det er blitt utført vanlig vedlikehold på veien. Amund Bolstad brøyter og strør. Bommen, står åpen på vinterstid.

Det har vært følgende arrangementer i regi av ØRSKL sesongen 2023.

**Åpne stevner:**

* 15 m: 3 stk, 145 deltagere til sammen inklusive treningskarusell i Nord-Østerdal .
* Utendørs: Tronfjellcup 107 deltagere.

**Interne stevner arrangement:**

* Lagsmesterskap 15 m: 11 stk deltagere.
* Lagmesterskap bane: 8 stk deltagere.
* Lagmesterskap felt: 8 stk deltagere.
* Jegerkvelder.
* Skyteskole.
* Veterantreff for veteranene i Nord-Østerdal.
* Treninger.
* **Resultater fra våre interne skytinger:**

|  |  |  |  |  |
| --- | --- | --- | --- | --- |
| Stevne | Navn skytter | Klasse | Poengsum | Plassering |
| LM Bane | Rolf Arne Motrøen | Åpen klasse | 232 | 1 |
| LM 15 Bane | Svein Erik Bjørke | V 65 | 239 | 1 |
| LM 15 Bane | Torbjørn Halvorsen | V 73 | 341 | 1 |
| LM 15 Bane | Linda Løvskeid | 1 | 239 | 1 |
| LM 15 Bane | Arvid DøsenSyver Rolid | NU |  |  |
| LM Felt | Kjersti Kletten Sørberg | R | 30/14 | 1 |
| LM Felt | Rolf A Motrøen | Voksen | 30/21 | 1 |
| LM Felt | Erik Arne Engebretsen | NU |  |  |
| LM 15 M | Svein Erik Bjørke | V 65 | 219 | 1 |
| LM 15 M | Torbjørn Halvorsen | V 73 | 347 | 1 |
| LM 15 M | Elen Hangaard | EJ | 322 | 1 |
| LM 15 M | Kjersti Sørberg | R | 319 | 1 |
| LM 15 M | Stig Magne Finstad | 1 | 247 | 1 |
| LM 15 M | Ole Martin Døsen | 3-5 | 346 | 1 |
| LM 15 M | Rolf Arne Motrøen | V 55 | 327 | 1 |
| LM 15 M  | Knut Arild Nordseth | Å | 348 | 1 |

**Resultater av utvalgte stevner sesongen 2023.**

Det er ingen som har lykkes helt på de store stevnene i år, noen kan ha hatt en god 25 skudd, men falt igjennom på finalen. Men det er skutt en del bra på andre åpne stevner,

viser her til resultatlister hos DFS.

Det er ikke mange som reiser ut og representerer laget utenfor kommunen, men all honnør til de som har interesse og tar seg tid til dette.

Det var i år et nytt mesterskap i regi av DFS. LS 15 M i Stjørdal, dette ble en suksess. ØRSKL var representert med 4 stk skyttere Anne Beate, Rolf Arne, Gunhild og Torbjørn.

Vi hadde 1 stk som representerte ØRSKL på landsskytterstevnet på Voss, Anne Beate en takk til henne for at vi da var representert på LS i år også

6 lag i Nord-Østerdal skyttersamlag gikk sammen om å arrangere en ny cup på bane sesongen 2023. Dette var Dalsbygda, Nora, Fåset, Tynset, Alvdal og Øvre Rendal skl.

Frank representerer Øvre Rendal og er leder og sekretær i denne cupen. Det har blitt jobbet veldig godt, og de klarte å skaffe kr 135 000,- hvert år i 3 år framover. Den største sponsoren er Tronfjell maskin, og derfor ble navnet på cupen Tronfjell cup.

Vi kunne nok tenkt oss flere deltagere (107 stk), men arrangementet fikk mange lovord og var vellykket. Vil også takke Frank for den formidable jobben han gjør som leder og sekretær i Tronfjellcupen.

Hjemmesida er oppe og går, men med ikke altfor stor aktivitet så er det ikke så mye å skrive om. Men det er ønskelig at flere kommer med innspill på hva som kan legges ut der.

Aktiviteten på banen er stabil, omtrent som den har vært de 3 siste årene.

ØRJSK har ikke kjørt elgbanen denne sesongen, på grunn av tekniske problemer.

Når det gjelder aktiviteten til ungdomsutvalget vises til egen årsmelding. Edgar og resten av styret i ungdomsgruppa gjør en god jobb med rekruteringen. Vil takke disse for innsatsen.

Det er ikke lett å drive med rekrutteringsarbeid, når vi vet at antall skoleelever går ned, og det er kamp om barna i forhold til andre aktiviteter.

Generelt for aktiviteten i laget så er den stabil/nedadgående de 2 til 3 siste årene.

Det som er gledelig er at treningene på mandager for voksne har blitt populært, både sosialt og treningsmessig.

Skyttersporten går en veldig krevende tid i møte, på grunn av kostnader og miljøproblematikken rundt eventuelt blyforbud.

Torbjørn styrer utleie av skytterhuset. Han følger opp dette veldig bra, og ser opp med skytterbanen en god del. Det er Oddny Trøen som er renholder, noe alle er godt fornøyd med.

Da gjenstår det bare å takke alle som har bidratt i året som er gått, og som gjør at vi kan drive laget på en god og oversiktlig måte.

Lykke til neste sesong!

*Styret Øvre Rendal skytterlag*

*Tore Hornseth*

*Leder*